ขนมจีนประโดกครูยอด ร้านนี้ผ่านไปครั้งใดไม่เคยพลาดสักครั้ง เส้นทางแสนง่ายขับตรงเข้าตัวเมืองโคราช เลี้ยวซ้ายถนนเส้นขอนแก่น วิ่งตรงไปไฟแดงที่2เลี้ยวซ้ายตรงแยกปิกาซัส ขับไปอีกนิดเดียวร้านจะอยู๋?ษ.ว้ายมือ  ที่จอดรถกว้างขวาง เมนูเด็ด ที่ห้ามพลาด ขนมจีนประโดกรสเด็ดจริงๆ อีกเมนูที่ทุกโต๊ะต้องสั่งคือ ปีกไก่ทอด จานนี้ได้กลิ่นตั้งแต่เดินเข้าร้านกันเลยทีเดียว รับประกันความกรอบของหนัง สุดยอดความอร่อยอีกเมนูคือ คอหมูย่าง เนื้อหมูนุ่มๆย่างหอมๆ หั่นมาชิ้นโตๆพอดีคำ และเมนูเด็ดที่ใครไม่ได้ทานเหมือนมาไม่ถึงโคราช นั่นคือ ผัดหมี่โคราช เส้นเหนียวนุ่มคลุกน้ำผัดรสชาดจัดจ้าน คลุกเคล้าแบบอร่อยอย่างทั่วถึงทั้งจาน ทานคู่กับตำโคราช สุดยอดส้มตำที่ครบเครื่องจริงๆ สองเมนูนี้เข้ากันอย่างลงตัว นอกจากอาหารอร่อยแล้วการบริการยังรวดเร็วทันใจ พนักงานเยอะบริการทั่วถึง  